pythainlp/thai-wiki-dataset-v4 huggingface dataset:
ออลต์ไรต์

ออลต์ไรต์  หรือ ออลเทอร์นาทิฟไรต์ ("ขวาทางเลือก") เป็นกลุ่มคนหลวม ๆ ที่มีอุดมการณ์ขวาถึงขวาจัดซึ่งปฏิเสธอนุรักษนิยมกระแสหลักในสหรัฐ นักนิยมความสูงสุดของคนผิวขาว (white supremacist) ริชาร์ด บี. สเปนเซอร์ (Richard B. Spencer) นำศัพท์นี้มาปรับใช้เพื่อนิยามการเคลื่อนไหวซึ่งมีศูนย์กลางที่ชาตินิยมผิวขาว (white nationalism) ในปี พ.ศ. 2553 และถูกกล่าวหามานับแต่นั้นว่ากระทำเพื่อกลบเกลื่อนความหมายโดยนัยเชิงลบของศัพท์คตินิยมเชื้อชาติ คตินิยมความสูงสุดของคนผิวขาว และลัทธินาซีใหม่อย่างเปิดเผยในสหรัฐ สเปนเซอร์อ้างโฆษณาชวนเชื่อนาซีและพูดวิจารณ์ชาวยิวบ่อยครั้ง แต่เขาปฏิเสธเป็นผู้นิยมนาซีใหม่ มีการอธิบายความเชื่อออลต์ไรต์ว่าเป็นคตินิยมความสูงสุดของคนผิวขาว บ่อยครั้งทับซ้อนกับการต่อต้านยิวและลัทธินาซีใหม่ ชาติภูมินิยม และความเกลียดกลัวอิสลาม การต่อต้านคตินิยมสิทธิสตรี และความเกลียดกลัวคนรักร่วมเพศ ชาตินิยมผิวขาว ประชานิยมฝ่ายขวา และขบวนการปฏิกิริยาใหม่ มโนทัศน์นี้ยังสัมพันธ์กับชาตินิยมอเมริกาหลายกลุ่ม กษัตริย์นิยมใหม่ ผู้สนับสนุนสิทธิบุรุษ และการรณรงค์หาเสียงของดอนัลด์ ทรัมป์ในปี พ.ศ. 2559 ด้วย
ศัพท์นี้ได้รับความสนใจและข้อพิพาทจากสื่อพอสมควรระหว่างการเลือกตั้งประธานาธิบดี พ.ศ. 2559 โดยเฉพาะอย่างยิ่งหลังทรัมป์แต่งตั้งสตีฟ แบนนอน ประธานไบรต์บาร์ตนิวส์ (Breitbart News) เป็นประธานบริหารการรณรงค์หาเสียงของทรัมป์ในเดือนสิงหาคม แบนนอนเรียกไบรต์บาร์ตนิวส์ว่าเป็น "เวทีสำหรับออลต์ไรต์" ความสนใจของสื่อเพิ่มขึ้นหลังการเลือกตั้ง โดยเฉพาะอย่างยิ่งในการประชุมเพื่อเลี้ยงฉลองหลังการเลือกตั้งใกล้ทำเนียบขาว ซึ่งมีริชาร์ด สเปนเซอร์เป็นพิธีกร สเปนเซอร์ใช้คำพูดโฆษณาชวนเชื่อนาซีหลายคำระหว่างการประชุม และปิดท้ายด้วยการตะโกนว่า "เฮลทรัมป์ เฮลประชาชนของเรา เฮลชัยชนะ!" ผู้สนับสนุนสเปนเซอร์จำนวนหนึ่งสนองโดยทำความเคารพแบบนาซีคล้ายกับบทท่องซีกไฮล์ที่ใช้ในการชุมนุมมวลชนของนาซี สเปนเซอร์ปกป้องพฤติกรรมนี้ โดยแถลงว่าท่าความเคารพนาซีนั้นมีเจตนา "แฝงนัยประชดและสร้างความครื้นเครง" หลังจากเหตุการณ์นั้น สำนักข่าวเอพีอธิบายว่า ออลต์ไรต์ "เป็นชื่อที่ปัจจุบันนักนิยมความสูงสุดของคนผิวขาวและนักชาตินิยมผิวขาวบางส่วนรับมาใช้" และ "เป็นศัพท์ที่ไม่เป็นที่รู้จักกันทั่วไปและอาจดำรงอยู่เป็นหลักในฐานะอุปกรณ์ประชาสัมพันธ์เพื่อทำให้ความเชื่อแท้จริงของกลุ่มผู้สนับสนุนมีความชัดเจนน้อยลงและเป็นที่ยอมรับมากขึ้นสำหรับผู้ชมวงกว้าง" และกล่าวด้วยว่า "ในอดีตเราเคยเรียกความเชื่อดังกล่าวว่าคตินิยมเชื้อชาติ ลัทธินาซีใหม่ หรือคตินิยมความสูงสุดของคนผิวขาว"
ออลต์ไรต์มีเหง้าในเว็บไซต์อย่างฟอร์แชน (4chan) และเอตแชน (8chan) ซึ่งสมาชิกนิรนามสร้างและใช้อินเทอร์เน็ตมีมเพื่อแสดงออก ยากจะบอกว่าสิ่งที่คนเขียนในพื้นที่เหล่านี้จริงจังมากเพียงใด และเจตนายั่วยุให้เกิดโทสะมากน้อยเพียงใด สมาชิกออลต์ไรต์หลายคนใช้เว็บไซต์อย่างทวิตเตอร์และไบรต์บาร์ตส่งสารของพวกตน การลงเนื้อหาต่าง ๆ ของออลต์ไรต์ส่วนใหญ่สนับสนุนดอนัลด์ ทรัมป์ ประธานาธิบดีที่ได้รับเลือกตั้งจากพรรคริพับลิกัน และคัดค้านการย้ายถิ่นเข้าประเทศ พหุวัฒนธรรมนิยม และความถูกต้องทางการเมือง
หลวงพ่อผุย คงฺครตโน

หลวงพ่อผุย วัดหน้าพระธาตุ อดีตเจ้าอาวาสวัดหน้าพระธาตุ เกจิดังของอำเภอพนัสนิคม จังหวัดชลบุรี
ประวัติ.
หลวงพ่อผุย ท่านมีนามเดิมว่า " ผุย " นามสกุล " ศรีสมุทร " บิดาท่านชื่อ นายเหล็ง มารดาท่านชื่อ นางซุย ศรีสมุทร เกิดเมื่อวันศุกร์ เดือน 3 กุมภาพันธ์ พ.ศ. 2416 ปีกุน ท่านมีพี่น้องทั้งหมด 6 คน บิดามารดาเป็นชาวเวียงจันทร์ และอพยพมาอยู่ อำเภอพนัสนิคม จังหวัดชลบุรี ในสมัยรัชกาลที่ 3
อุปสมทบ.
เมื่อ พ.ศ. 2436 ท่านอุปสมบท ณ วัดหน้าพระธาตุ อำเภอพนัสนิคม จังหวัดชลบุรี เมื่ออายุได้ 20 ปี โดยมี
-พระอุปัชฌาย์ พระอธิการเพ็ง เจ้าอาวาสวัดหน้าพระธาตุ 
ได้รับฉายาทางธรรมว่า "คงฺครตโน"
หลวงพ่อผุย เป็นพระที่มีความตั้งใจศึกษาเล่าเรียนพระธรรมวินัย รักสันโดษ และใช้เวลานอกพรรษา ถือธุดงควัตร เดินทางไปปฏิบัติธรรมในในที่ต่างๆ ท่านเคยไปจำพรรษาอยู่ในวัดแถวจังหวัดลพบุรี จนเป็นที่เลื่อมใสของชาวลพบุรีต่อมา พระอธิการเพ็ง เจ้าอาวาสวัดหน้าพระธาตุ ได้มรณภาพลง ชาวจึงได้นิมนต์ท่านกลับมาเป็นเจ้าอาวาสวัดหน้าพระธาตุ อำเภอพนัสนิคม จังหวัดชลบุรี
หลวงพ่อผุย เป็นทั้งครูผู้สอนพระธรรมวินัย และหมอยารักษาโรคภัยไข้เจ็บแก่ผู้คนทั่วไป ท่านเป็เกจิอาจารย์จอมขมังเวทย์ทั้งคาถาอาคม ตลอดจนสักเสือเผ่นแก่เหล่าชายชาตรี ในสมัยนั้นนิยมกันมาก จนกิตติศักดิ์ร่ำลือไปไกล ผู้คนหลงไหลกันมากราบไหว้ รักษาโรคภัยไข้เจ็บ และให้ท่านสักยันต์
มรณภาพ.
หลวงพ่อผุย ท่านมรณภาพเมื่อวันอังคารที่ 26 ธันวาคม พ.ศ. 2504 รวมสิริอายุ 88 ปี พรรษา 68
วัดจุฑาทิศธรรมสภารามวรวิหาร

วัดจุฑาทิศธรรมสภาราม เป็นพระอารามหลวง ที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้า ฯ ให้สถาปนาขึ้นในปี พ.ศ. 2435 และทรงประกาศพระบรมราชูทิศไว้ ณ วันที่ 7 กรกฎาคม พ.ศ. 2435 ทรงพระราชอุทิศเขตพระอุโบสถ กว้าง 5 วา ยาว 4 วา 2 ศอก เป็นวิสุงคามสีมา ดังประกาศพระราชทานที่อุปจารสีมาพระอารามให้ ที่เกาะสีชัง
วัดจุฑาทิศธรรมสภาราม เป็นพระอารามหลวง ชั้นตรี ชนิดวรวิหาร สังกัดคณะสงฆ์มหานิกาย ตั้งอยู่เลขที่ 29 หมู่ 6 ตำบลท่าเทววงษ์ อำเภอเกาะสีชัง จังหวัดชลบุรี ได้รับพระราชทานวิสุงคามสีมา เมื่อวันที่ 7 กรกฎาคม พ.ศ. 2435
ประวัติ.
พระบาทสมเด็จพระจอมเกล้าเจ้าอยู่หัว ได้เสด็จประพาสเกาะสีชังด้วยเรื่อพระที่นั่งสยามอรสุมพล ทรงปฏิสังขรณ์พระอารามซึ่งราษฎรร่วมกันสร้างไว้ ที่แหลมด้านทิศใต้ของเกาะสีชัง โดยทรงพระกรุณาโปรดเกล้า ฯ ให้เจ้าพระยาทิพากรวงศมหาโกษาธิบดี (ขำ บุนนาค) สร้าง
แต่ไม่ได้พระราชทานนามพระอาราม ชาวบ้านเรียนกันว่า "วัดเกาะสีชัง" พระบาทสมเด็จพระจุลจอมเกล้าเจ้าอยู่หัวทรงยกเป็นพระอารามหลวง และพระราชทานผ้าพระกฐินเป็นประจำทุกปี
พ.ศ. 2434 พระบาทสมเด็จพระจุลจอมเกล้าเจ้าอยู่หัว ทรงพระราชศรัทธาโปรดให้สร้างพระอารามขึ้นใหม่ ที่ไหล่เขาด้านใต้ เปลี่ยนแทนพระอารามเดิมที่ศีรษะแหลมวังพระราชทานนามว่า "วัดอัษฎางคนิมิตร" โปรดให้กำหนดเขตพระอาราม และเขตพระอุโบสถ ซึ่งจะพระราชทานเป็นวิสุงคามสีมาตามธรรมเนียม วันที่ 12 พฤษภาคม รัตนโกสินทร์ศก 111 เวลาบ่าย 5 โมงเศษ พระบาทสมเด็จพระเจ้าอยู่หัว เสด็จประทับในพระอุโบสถวัดอัษฎางคนิมิตร พระสงฆ์ในกรุงเทพ ฯ ที่ออกไป มีพระเจ้าน้องยาเธอ กรมหมื่นวชิรญาณวโรรส และพระวรวงศ์เธอ พระองค์เจ้าพระอรุณนิภาคุณากร เป็นต้น ประชุมอยู่พร้อมกัน ทรงจุดเทียนนมัสการแล้ว ทรงปิดทองพระประธานในพระอุโบสถ ขณะนั้นพระสงฆ์สวดชัยมงคล เจ้าพนักงานประโคมแตรสังข์ฆ้องชัย พิณพาทย์พร้อมกันเสร็จแล้ว เสด็จออกประทับ ณ ฐานที่ปลูกต้นมหาโพธิ์ ที่ข้างอัฒจันทร์พระอุโบสถ ทรงขุดตินปลูกตันมหาโพธิ์ ต้นมหาโพธิ์นี้ พระเจ้าน้องยาเธอ กรมหมื่นดำรงราชานุภาพ นำมาแต่เมืองคยา ทรงปลูกต้นมหาโพธิ์แล้ว เสด็จประทับในพระอุโบสถ ทรงถวายใบประกาศพระราชทานที่วิสุงคามสีมาแก่กรมหมี่นวชิรญาณวโรรส ผู้เป็นประธานสงฆ์ ณ ที่นี้ พระเจ้าน้องยาเธอ กรมหมื่นวชิรญาณวโรรส ทรงอ่านประกาศให้พระสงฆ์ทราบสาธุการพร้อมกันแล้ว เสด็จพระราชดำเนินกลับสู่ค่ายหลวง
ต่อมาพระบาทสมเด็จพระจุลจอมเกล้าเจ้าอยู่หัว ทรงพระราชดำริเห็นว่าพระภิกษุสามเณรวัดอัษฎางคนิมิตร ได้รับความลำบากในการแสวงหาอาหารบิณฑบาต จึงทรงพระกรุณาโปรดเกล้า ฯ ให้สถาปนาพระอารามขึ้นใหม่ ที่เชิงเขายอดพระจุลจอมเกล้าด้านทะเล และพระราชทานว่า "วัดจุฑาทิศธรรมสภาราม" เพื่อเป็นการเฉลิมพระเกียรติสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย และทรงพระกรุณาโปรดให้ย้ายพระสงฆ์จากวัดอัษฎางคนิมิตร มาอยู่ในพระอารามใหม่นี้
นอกจากนี้ พระบาทสมเด็จพระจุลจอมเกล้าเจ้าอยู่หัว ยังทรงพระกรุณาโปรดให้พระราชาคณะผู้ใหญ่ คือพระมงคลทิพยมุนี (พระพุฒาจารย์ มา อินฺทสโร) วัดจักรวรรดิราชาวาส กรุงเทพมหานคร เป็นผู้กำกับการดูแลพระพุทธบาทแห่งนี้ และเป็นเจ้าคณะใหญ่แขวงเมืองสมุทรปราการด้วย
ในการก่อสร้างปูชนียวัตถุและถาวรวัตถุต่าง ๆ ในวัดจุฑาทิศธรรมสภารามนี้ ทรงพระกรุณาโปรดเกล้า ฯ ให้พระมงคลทิพยมุนี (พระพุฒาจารย์ มา อินฺสโร) เป็นผู้กำกับการก่อสร้าง และพระครูศรีฉพังคสังวร (เทียน) วัดจุฑาทิศธรรมสภาราม เป็นผู้ช่วย
กาหลมหรทึก

"กาหลมหรทึก (อ่านว่า กา-หน-มะ-หอ-ระ-ทึก) " เป็นละครกึ่งภาพยนตร์แนวย้อนยุค สืบสวนสอบสวน ออกฉายทาง ช่องวัน 31 เมื่อ พ.ศ. 2561 ต่อจากเรื่องล่า ผลิตโดย บริษัท เดอะ วัน เอ็นเตอร์ไพรส์ จำกัด เขียนบทโทรทัศน์โดย ศิริลักษณ์ ศรีสุคนธ์ กำกับการแสดงโดย วรวิทย์ ขัตติยโยธิน นำแสดงโดย ณวัฒน์ กุลรัตนรักษ์, วรรณรท สนธิไชย, อนุชิต สพันธุ์พงษ์, ภรัณยู โรจนวุฒิธรรม และ ชลวิทย์ มีทองคำ ร่วมด้วยนักแสดงมากฝีมืออีกคับคั่ง ดัดแปลงจากนวนิยายแนวสืบสวนสอบสวน "กาหลมหรทึก" ของ ปราปต์ หรือ ชัยรัตน์ พิพิธพัฒนาปราปต์ ซึ่งได้รับรางวัลนายอินทร์อะวอร์ด หมวดนวนิยายยอดเยี่ยม ประจำปี 2557, รางวัลชมเชยการประกวดหนังสือดีเด่นของสำนักงานคณะกรรมการการศึกษาขั้นพื้นฐาน ปี 2558, รางวัลเซเว่นบุ๊คอวอร์ด รองชนะเลิศอันดับ 2 ปี 2558 และเข้าชิงรางวัลวรรณกรรมสร้างสรรค์ยอดเยี่ยมแห่งอาเซียน ในปี พ.ศ. 2558
เรื่องย่อ.
พ.ศ. 2486 ท่ามกลางไฟมหาสงครามเอเชียบูรพาที่กำลังปะทุ พ.ต.ท.เวทางค์ ภิรมย์รุจ สารวัตรหนุ่มแห่งกองตำรวจสอบสวนกลาง ได้รับแจ้งเหตุฆาตกรรมสะเทือนขวัญเด็กหญิงในบ้านพักย่านวัดระฆังโฆษิตาราม สภาพศพถูกทุบกะโหลกแตก แม่ของผู้ตายให้การว่าน่าจะเป็นฝีมือโจร แต่การสืบสวนเบื้องต้นกลับพบว่าเต็มไปด้วยเรื่องน่าคลางแคลง โดยเฉพาะบนหน้าผาก ข้อมือ และข้อเท้าทั้งสองข้างของผู้ตาย ปรากฏรอยสักปริศนาของคำห้าคำ เหย้า เจ้า แพะ ทิ้ง พงส์ เงื่อนงำอันเชื่อมโยงสู่คดีฆาตกรรมต่อเนื่องพิลึกพิลั่น และคำสักประหลาดทั่วพระนครและจังหวัดธนบุรี รอยแผลเป็นจากประวัติศาสตร์และความลับทางวรรณศิลป์แห่งสยามประเทศ
คริส ฮีโร

คริส สแปรดลิน (Chris Spradlin) เกิด 24 ธันวาคม ค.ศ. 1979 เป็นนักมวยปล้ำอาชีพชาวอเมริกันที่รู้จักกันดีในชื่อบนสังเวียน คริส ฮีโร (Chris Hero) เซ็นสัญญากับ WWE ในชื่อ แคสซีอุส โอโน (Kassius Ohno) สมัยใช้ชื่อคริส ฮีโร ได้รับเป็นแกนนำในหลายๆ สมาคมมวยปล้ำอิสระรวมทั้งPro Wrestling Guerrilla และRing of Honor เช่นเดียวกับสมาคมPro Wrestling Noahในประเทศญี่ปุ่น นอกจากนี้เขายังเป็นที่รู้จักจากเวลาของเขาในสมาคมมวยปล้ำอิสระ Independent Wrestling Association Mid-South, Combat Zone Wrestling และChikara ซึ่งเขาเป็นหัวหน้าผู้ฝึกสอนร่วม Chikara Wrestle Factory
เขาเคยเป็นแชมป์ CZW World Heavyweight Championship, แชมป์ PWG World Championship และแชมป์ wXw World Heavyweight Championship ในอาชีพของเขาได้แชมป์มาทั้งหมด 36 แชมป์ในทั่วทุกมุมโลก
แชมป์และรางวัล.
1
เดอะไรต์ออนะระเบิล

เดอะไรต์ออนะระเบิล (ย่อว่า "The Rt Hon." หรือ "Rt Hon.") แปลว่า ผู้ทรงเกียรติยิ่ง เป็นคำเรียกตามประเพณีสำหรับบุคคลหรือกลุ่มบุคคลบางจำพวก เช่น สมาชิกสภาผู้แทนราษฎร และรัฐมนตรี ในสหราชอาณาจักร แคนาดา ออสเตรเลีย นิวซีแลนด์ และราชอาณาจักรบางแห่งในเครือจักรภพ ตลอดจนประเทศแถบแคริบเบียนที่ใช้ภาษาอังกฤษ มอริเชียส และประเทศอื่นในบางโอกาส คำเรียกขานนี้สำหรับผู้ยังมีชีวิตอยู่เท่านั้น ไม่ใช้แก่ผู้วายชนม์
จุดยืนทางการเมืองของดอนัลด์ ทรัมป์

ดอนัลด์ ทรัมป์เป็นนักธุรกิจ นักการเมือง นักแสดง บุคคลโทรทัศน์ นักประพันธ์ชาวอเมริกัน และประธานาธิบดีสหรัฐอเมริกาคนปัจจุบัน
ข้อเสนอของทรัมป์มีส่วนประกอบจากสเปกตรัมการเมือง (political spectrum) ทั้งหมด ตัวอย่างเช่น เขาเสนอการลดภาษีเงินได้อย่างมาก และการลดการกำกับซึ่งสอดคล้องกับนโยบายอนุรักษนิยม (พรรครีพับลิกัน) ร่วมกับการลงทุนโครงสร้างพื้นฐานอย่างสำคัญและการคุ้มครองสิทธิแก่ผู้สูงอายุ ซึ่งตรงแบบถือเป็นนโยบายเสรีนิยม (พรรคเดโมแครต) นโยบายต่อต้านโลกาภิวัฒน์ลัทธิคุ้มครองการค้าและการลดการเข้าเมืองข้ามเส้นแบ่งพรรค ทรัมป์เคยกล่าวว่าเขา "ยืดหยุ่นเต็มที่ในหลาย ๆ ประเด็น" "ประเด็นประจำตัว" ของทรัมป์คือการเข้าเมืองผิดกฎหมาย และโดยเฉพาะอย่างยิ่งการสร้างหรือขยายกำแพงระหว่างสหรัฐและเม็กซิโก ในเดือนตุลาคม 2559 การรณรงค์ของทรัมป์โพสต์ข้อเสนอนโยบายสิบสี่หมวดในเว็บไซต์ของเขา ระหว่างเดือนตุลาคม 2559 ทรัมป์ร่างขั้นตอนต่าง ๆ สำหรับ 100 วันแรกในตำแหน่ง
จุดยืนการเมืองของทรัมป์ และคำอธิบายความเชื่อของเขาเปลี่ยนแปลงบ่อยครั้ง และมักไม่ซื่อสัตย์หรือขัดกันเอง โพลิติโก (Politico) อธิบายจุดยืนของเขาว่า "ช่างสรรหา ไม่มีแผนล่วงหน้าและมักขัดกันเอง" เอ็นบีซีนิวส์นับว่าตลอดช่วงการรณรงค์ ทรัมป์ "เปลี่ยน 141 ครั้งใน 23 ประเด็นสำคัญ" ในเดือนกรกฎาคม 2559 โพลิติแฟกต์ (PolitiFact) นับได้ 17 ครั้งที่ทรัมป์กล่าวสิ่งหนึ่งแล้วต่อมาปฏิเสธว่าเคยกล่าว ริชาร์ด เบิร์นชไตน์ (Richard Bernstein) ว่าทรัมป์เป็นนักโกหกใหญ่กว่านิกสัน และคำโกหกนั้นประกอบเป็นมุมมองการเมืองส่วนใหญ่ของทรัมป์ ""สิ่งที่เราเห็นมาตลอดการรณรงค์นั้นเป็นความรังเกียจความจริงอย่างเป็นโรค เป็นชนิดการโกหกและความสะดวกกับการโกหกอย่างที่เราไม่เคยเห็นมาก่อน ... ริชาร์ด นิกสันเทียบไม่ติดในแง่การโกหกเมื่อเทียบกับสิ่งที่เราเห็นจากดอนัลด์ ทรัมป์"
อะเลคซันดร์ มาร์ตืยนอฟ

อเล็กซานด์ วลาดีมีโรวิช มาร์ตีนอฟ (รัสเซีย: Александр Владимирович Мартынов) เป็นนายกรัฐมนตรีของทรานส์นีสเตรีย ตั้งแต่วันที่ 17 ธันวาคม ค.ศ. 2016 โดยได้รับการแต่งตั้งจากประธานาธิบดีวาดิม คราสโนเซลสกี
นูรดีน อัมราบัต

นูรุดดีน "นูรดีน" อัมราบัต (เกิด 31 มีนาคม 1987) เป็นนักฟุตบอล ชาวโมร็อกโก ตำแหน่งกองกลาง ปัจจุบันเล่นให้กับสโมสรฟุตบอลอัลนัศร์ ในซาอุดีโปรเฟสชันนัลลีก โดยเคยเล่นให้กับเปเอสเฟ ไอนด์โฮเฟิน ในเนเธอร์แลนด์, สโมสรฟุตบอลวอตฟอร์ด ในพรีเมียร์ลีก และเลกาเนส ในลาลิกา
ในระดับทีมชาติ อัมราบัต เคยเล่นให้กับทีมชาติเนเธอร์แลนด์ ชุดอายุไม่เกิน 21 ปี และเคยถูกเรียกตัวติดทีมชาติชุดใหญ่ อย่างไรก็ตามเขาตัดสินใจลงเล่นในระดับทีมชาติชุดใหญ่ให้กับโมร็อกโก โดยมีโอกาสลงเล่นในรายการแอฟริกาคัพออฟเนชันส์ 2 สมัย และได้ลงแข่งขันใน กีฬาโอลิมปิก 2012 ที่สหราชอาณาจักร
ไอดับเบิลยูจีพี เฮฟวี่เวท แชมเปี้ยนชิพ (ไอจีเอฟ)

ไอดับเบิลยูจีพี เฮฟวี่เวท แชมเปี้ยนชิพ  เป็นเข็มขัดแชมป์ประเภทเฮฟวี่เวทจาก Inoki Genome Federation (IGF) ซึ่งเป็นชื่อเดียวกับไอดับเบิลยูจีพี เฮฟวี่เวท แชมเปี้ยนชิพ ของนิวเจแปนโปรเรสต์ลิง (NJPW) ซึ่งถูกแยกออกเพราะการตัดสินใจสร้างโดยผู้ก่อตั้ง IGF และ NJPW Antonio Inoki "IWGP" เป็นคำย่อขององค์กรปกครองสวมของ NJPW คือ the International Wrestling Grand Prix
ในช่วงประวัติศาสตร์ของแชมป์นี้ IGF ได้รับการยอมรับเป็นอย่างเป็นทางการของ ไอดับเบิลยูจีพี เฮฟวี่เวท แชมเปี้ยนชิพ อย่างต่อเนื่องประวัติศาสตร์ของแชมป์หลังจากมีข้อผิดพลาดที่ทำขึ้นโดย NJPW ในสายตาของ Inoki NJPW ได้เรียกชื่อเป็น IWGP 3rd Belt Championship ว่าแชมป์เป็นตัวแทนโดยเพียงแค่เวอร์ชันก่อนหน้าของเข็มขัดแชมป์ IWGP Heavyweight Championship แชมป์นี้ถูกนำมาใช้ในเวลาสั้น ๆในสมาคม โทเทิลนอนสต็อปแอคเชินเรสต์ลิง (TNA)
ดับเบิลยูซีดับเบิลยู ฮาร์ตคอร์ แชมเปี้ยนชิพ

ดับเบิลยูซีดับเบิลยู ฮาร์ตคอร์ แชมเปี้ยนชิพ  เป็นตำแหน่งแชมป์เดี่ยวประเภทฮาร์ตคอร์ของ WCW ก่อตั้งขึ้นเมื่อ 11 กรกฎาคม ค.ศ. 1999 ถึง 21 มกราคม ค.ศ. 2001 ที่มีอยู่ในกฎระเบียบและข้อ จำกัด ไม่กี่และอาวุธที่ได้รับอนุญาต แต่กฎมีการเปลี่ยนแปลงเพื่อให้การแข่งขันเริ่มต้นขึ้นในด้านหลังเวที แต่จะจบลงด้วยการกดนับบนเวที ต่อมาถูกเปลี่ยนกลับไปเป็น กดที่ไหนก็ได้ เข็มขัดถูกสร้างขึ้นในการตอบสนองต่อความนิยมเพิ่มขึ้นของมวยปล้ำฮาร์ตคอร์ในอเมริกาเหนือ
โดยแชมป์คนแรก คือ Norman Smiley เอาชนะ Brian Knobs ในToronto, Ontario ในศึกเพย์-เพอร์-วิวของ WCW เมย์เฮม ในวันที่21 พฤศจิกายน ค.ศ. 1999
แชมป์คนสุดท้ายใน WCW คือ Meng เอาชนะ Crowbar และชิงจาก Terry Funk ในศึกดับเบิลยูซีดับเบิลยู ซิน ในวันที่ 14 มกราคม ค.ศ. 2001
สงครามอินเดีย-ปากีสถาน ค.ศ. 1947

สงครามอินเดีย-ปากีสถาน ค.ศ. 1947  หรือ สงครามกัศมีร์ครั้งที่หนึ่ง เป็นสงครามระหว่างประเทศอินเดียและประเทศปากีสถานเพื่อแย่งชิงรัฐชัมมูและกัศมีร์ ถือเป็นสงครามอินเดีย-ปากีสถานครั้งแรกจากสี่ครั้ง 
ภูมิหลัง.
ความไม่สงบเริ่มขึ้นไม่กี่สัปดาห์ภายหลังรัฐสภาอังกฤษแบ่งบริติชราชออกเป็นสองประเทศเอกราช คือประเทศอินเดียและประเทศปากีสถาน ซึ่งทั้งสองประเทศต่างมีสถานะเป็นประเทศในเครือจักรภพ ที่ยังคงนับถือกษัตริย์อังกฤษเป็นประมุข แต่ในด้านการปกครองและการบริหารถือว่าเป็นอิสระจากอังกฤษโดยสมบูรณ์
ชัมมูและกัศมีร์เป็นราชรัฐอิสระซึ่งตั้งอยู่ทางตอนเหนือ คั่นระหว่างอินเดีย-ปากีสถาน แต่ยังไม่ได้ตัดสินใจเข้าร่วมกับประเทศใด มหาราชาฮารี ซิงห์ ผู้นับถือฮินดู ได้เผชิญหน้ากับการลุกฮือของชาวมุสลิมในรัฐของพระองค์ ทำให้ทางการต้องสังหารหมู่ชาวมุสลิมในรัฐชัมมูจำนวนมาก พระองค์เริ่มสูญเสียการควบคุมในภาคตะวันตกของรัฐ 
การรบ.
22 ตุลาคม 1947 กองกำลังชนเผ่ามุสลิมในพื้นที่ชายแดนตะวันตกเฉียงเหนือของปากีสถาน (เรียกกันว่ากลุ่มชนพัชตุน) ข้ามพรมแดนเข้ามาฝั่งกัศมีร์ อ้างว่าเพื่อเข้ามาปกป้องพี่น้องมุสลิมจากการกดขี่ของมหาราชา กองกำลังนี้รุกคืบอย่างรวดเร็วและสามารถยึดครองพื้นที่หลายส่วนทางตะวันตกเฉียงเหนือของราชรัฐ อีกด้านหนึ่ง ปากีสถานแสดงท่าทีอักอ่วนและไม่ยอมรับว่าประเทศตนมีส่วนเกี่ยวข้องกับการรุกรานครั้งนี้ 
เมื่อสถานการณ์เริ่มควบคุมไม่ได้ ในวันที่ 26 ตุลาคม 1947 มหาราชาฮารี ซิงห์ แห่งกัศมีร์ จึงลงนามในสนธิสัญญาเข้าร่วมเป็นส่วนหนึ่งของอินเดียซึ่งเป็นประเทศที่นับถือฮินดูเหมือนกัน อินเดียจึงส่งกำลังทหารมาปกป้องชัมมูและกัศมีร์ โดยการส่งทหารทางอากาศเข้าเมืองศรีนครเปิดฉากปฏิบัติการป้องกัน กองทัพอินเดียสามารถผลักดันกองกำลังฝ่ายตรงข้ามกลับไปยังเทือกเขาทางตะวันตกได้สำเร็จในเบื้องต้น
ปลายปี 1947 ถึงกลางปี 1948 การรบยังคงดำเนินไปอย่างหนักในภูมิประเทศที่เต็มไปด้วยภูเขาและหุบเขา การรบสำคัญหลายครั้งเกิดขึ้นที่เมืองอุรี เมืองวรามุล เมืองปุนช์ และเมืองลีห์ โดยเฉพาะในลาดักที่กองทัพอินเดียต้องเผชิญกับสภาพอากาศรุนแรงและเส้นทางลำเลียงที่ยากลำบาก อีกด้านหนึ่ง ปากีสถานก็ลักลอบส่งเสบียงและอาวุธให้แก่กองกำลังชนเผ่ามุสลิม
กลางปี 1948 ปากีสถานเริ่มส่งทหารของกองทัพตนเข้าพื้นที่กัศมีร์ สถานะของสงครามจึงเปลี่ยนจากการสู้รบกับกองกำลังชนเผ่าอาวุธ เป็นสงครามระหว่างประเทศอย่างเต็มตัว อินเดียจึงร้องเรียนต่อคณะมนตรีความมั่นคงแห่งสหประชาชาติ ให้มีการหยุดยิงและจัดให้มีการลงประชามติของประชาชนชาวกัศมีร์ การหยุดยิงมีผลบังคับใช้ในวันที่ 1 มกราคม 1949 โดยมีการแบ่งเส้นควบคุม ซึ่งกลายเป็นเส้นพรมแดนอินเดียและปากีสถานในกัศมีร์จนถึงปัจจุบัน โดยสรุป ปากีสถานสามารถยึดเอาดินแดนราวหนึ่งในสามของรัฐชัมมูและกัศมีร์
ฟุตบอลแชมป์กีฬา 7 สี แชมเปี้ยนคัพ ปี 2016

ฟุตบอลนักเรียน "แชมป์กีฬา7 สี แชมเปี้ยนคัพ ปี 2016" เป็นการแข่งขันฟุตบอลถ้วยนักเรียนชิงแชมป์ระดับมัธยมศึกษาของประเทศไทย ภายใต้การจัดการของช่อง 7 สี โดยมี บริษัท คิง เพาเวอร์ จำกัด เป็นผู้ให้การสนับสนุนหลัก
ระบบการแข่งขัน.
ทั้งสองคู่จะลงทำการแข่งขันที่ สนามเทพหัสดิน
ทำการแข่งขันที่ สนามเทพหัสดิน
 "ณ วันที่ 7 มกราคม พ.ศ. 2560"
รางวัล.
ได้แก่ ผู้ฝึกสอนยอดเยี่ยม ชลอ หงษ์ขจร (โพธินิมิตวิทยาคม) และนักฟุตบอลยอดเยี่ยม ปรเมศย์ อาจวิไล (โพธินิมิตวิทยาคม)
หมายเหตุ.
<templatestyles src="Reflist/styles.css" />
ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ

ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
รอบแบ่งกลุ่ม.
การแข่งขันในรอบแบ่งกลุ่มของทั้ง 10 ทีม แบ่งออกเป็น 3 กลุ่ม กลุ่มที่ 1 และ กลุ่มที่ 2 มีจำนวนกลุ่มละ 3 ทีม ส่วนกลุ่มที่ 4 มีจำนวน 4 ทีม แข่งขันแบบพบกันหมด
โดยทีมที่ได้อันดับที่ 1-2 ของกลุ่มที่ 1 และ 2 , ทีมที่ได้อันดับที่ 1-3 ของกลุ่มที่ 3 และทีมอันดับ 3 ที่มีคะแนนดีที่สุดของกลุ่มที่ 1 และ 2 รวม 8 ทีม จะผ่านเข้าไปแข่งขันต่อในรอบสอง
ไอดับเบิลยูจีพี จูเนียร์ เฮฟวี่เวท แชมเปี้ยนชิพ

ไอดับเบิลยูจีพี จูเนียร์ เฮฟวี่เวท แชมเปี้ยนชิพ  เป็นเข็มขัดแชมป์จาก นิวเจแปนโปรเรสต์ลิง ก่อตั้งขึ้นเมื่อวันที่ 6 มกราคม ค.ศ. 1986 ซึ่งเป็นนักมวยปล้ำภายใต้ประเภทจูเนียร์เฮฟวี่เวทเท่านั้น ของน้ำหนักที่ขีดจำกัดในการครองนี้ได้ แชมป์คนปัจจุบันคือ Hiroshi Tanahashi "IWGP" เป็นตัวย่อของตัวควบคุม NJPW ของ "the International Wrestling Grand Prix" ปัจจุบัน NJPW มีเข็มขัดแชมป์ประเภทจูเนียร์เฮฟวี่เวทถึง 2 แชมป์ คือ IWGP Junior Heavyweight Championship และ IWGP Junior Heavyweight Tag Team Championship โดยน้ำหนักของประเภทแทกทีมจำกัดได้ไม่เกิน 100 กิโลกรัม (220 ปอนด์) จากวันที่ 5 สิงหาคม ค.ศ. 1996 จนถึง 5 พฤศจิกายน ค.ศ. 1997 เข็มขัดเส้นนี้เป็นส่วนหนึ่งของการรวมแชมป์ J-Crown,หรือ J-Crown Octuple Unified Championship J-Crown ได้ประชุมแมทช์การชิงแชมป์ 8 เส้นของต่างสมาคม ซึ่งถูกก่อตั้งในวันที่ 5 สิงหาคม ค.ศ. 1996 ในตอนนี้ เดอะเกรทซาสึเกะ ได้รับการแข่งขันทัวร์นาเมนต์แปดคน IWGP Junior Heavyweight Championship, British Commonwealth Junior Heavyweight Championship, NWA World Junior Heavyweight Championship, NWA World Welterweight Championship, UWA World Junior Light Heavyweight Championship, WAR International Junior Heavyweight Championship, WWA World Junior Light Heavyweight Championship, และ WWF Light Heavyweight Championship ถูกใช้เป็นส่วนเกี่ยวข้องของชิงแชมป์แปดเส้นด้วย
สถิติการครองแชมป์.
As of 06, 2025.
คาร์ทามิน

คาร์ทามิน  เดิมเรียก คาร์ทามีน (carthamine) เป็นรงควัตถุสีแดงที่ได้จากดอกคำฝอย ใช้ในการย้อมสีและผสมอาหาร เมื่อใช้เป็นวัตถุเจือปนอาหารจะรู้จักในชื่อ แนเชอรัลเรด 26 (Natural Red 26) คาร์ทามินใช้เป็นสีย้อมมาตั้งแต่สมัยอียิปต์โบราณ ใช้ย้อมสีในอุตสาหกรรมพรมในทวีปยุโรปและใช้เป็นเครื่องสำอางของเกอิชาและนักแสดงคะบุกิในญี่ปุ่น โดยเรียกว่า เบะนิ คาร์ทามินประกอบไปด้วยสองแชลโคนอยด์จับกันทำให้มีสีแดง ได้จากชีวสังเคราะห์ของแชลโคน (2,4,6,4'-เตตระไฮดรอกซีแชลโคน) กับกลูโคสสองโมเลกุล จะได้แซฟเฟลอร์เยลโลว์เอและแซฟเฟลอร์เยลโลว์บี ซึ่งเกิดปฏิกิริยาออกซิเดชันได้พรีคาร์ทามินและคาร์ทามินในที่สุด
ไอดับเบิลยูจีพี จูเนียร์ เฮฟวี่เวท แทกทีม แชมเปี้ยนชิพ

ไอดับเบิลยูจีพี จูเนียร์ เฮฟวี่เวท แทกทีม แชมเปี้ยนชิพ  เป็นเข็มขัดแชมป์ประเภทจูเนียร์เฮฟวี่เวทแทกทีมจาก นิวเจแปนโปรเรสต์ลิง ก่อตั้งขึ้นเมื่อวันที่ 8 สิงหาคม ค.ศ. 1998 "IWGP" เป็นตัวย่อของตัวควบคุม NJPW ของ "the International Wrestling Grand Prix" แชมป์คนปัจจุบันคือ Roppongi Vice (Beretta และ Rocky Romero)
นีโคไล ปอดกอร์นืย

นีโคไล วิคโทโรวิช ปอดกอร์นืย (#เปลี่ยนทาง , ,) เป็นรัฐบุรุษโซเวียตในช่วงสงครามเย็น เขาเคยดำรงตำแหน่งเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1957 ถึงปี ค.ศ. 1963 และเป็นประธานคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต ในปี ค.ศ. 1965 ถึงปี ค.ศ. 1977 ต่อมาปอดกอร์นืยก็ถูกแทนที่ตำแหน่งประธานคณะผู้บริหารสูงสุดโดย เลขาธิการกลาง เลโอนิด เบรจเนฟ ซึ่งในปีนั่นปอดกอร์นืยได้เลียที่นั่งใน โปลิตบูโร จึงทำให้ปอดกอร์นืยต้องลาออกจากตำแหน่งทางการเมืองทั้งหมด
หลอน เดอะซีรีส์

หลอน เดอะซีรีส์  เป็นรายการโทรทัศน์ประเภทละครชุด เค้าโครงเรื่อง บทประพันธ์ อัศจรรย์ สัตโกวิท, อรรคพล คชาอนันต์ และบทโทรทัศน์ ทีมสแนปช็อต, ขวัญ ภาษยะวรรณ นำแสดงโดย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 20.50 - 21.45 น. เริ่มออกฉายครั้งแรก ในวันที่ 6 สิงหาคม จนถึงวันที่ 26 พฤศจิกายน พ.ศ. 2559 
ออกอากาศซ้ำครั้งที่ 1 ทางช่อง 9 ทุกวันเสาร์ เวลา 17.00-18.00 น. เริ่มตอนแรกในวันเสาร์ที่ 3 เมษายน และออกอากาศตอนจบในวันที่ 19 มิถุนายน พ.ศ. 2564 
ออกอากาศซ้ำครั้งที่ 2 ทางช่อง 9 ทุกวันเสาร์-อาทิตย์ เวลา 18.00-19.00 น. เริ่มตอนแรกในวันที่ 5 ธันวาคม พ.ศ. 2564 และออกอากาศตอนจบในวันที่ 00 มกราคม พ.ศ. 2564 ต่อจากละคร ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 9 เอ็มคอตเอชดี ละครสนุกครบ รอยยิ้มคับจอ 
 ทุกวันเสาร์ เวลา 21.00 – 21.50 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">หลอน เดอะซีรีส์</td>
<th style="width: 33%;">ถัดไป</th>
</tr><tr style="text-align: center;">
<td> WAR OF HIGH SCHOOL THE SERIES สงครามไฮสคูล
</td>
<td> MAKE IT RIGHT THE SERIES รักออกเดิน 
</td></tr>
</table>
เอซีโอ ปัสกุตตี

เอซีโอ ปัสกุตตี (1 มิถุนายน พ.ศ. 2480 – 4 มกราคม พ.ศ. 2560) เป็นนักฟุตบอลและผู้จัดการทีมชาวอิตาลี เล่นให้กับสโมสรฟุตบอลโบโลญญา 1909 ในตำแหน่งกองหน้า และยังเล่นให้กับฟุตบอลทีมชาติอิตาลีในฟุตบอลโลกสองครั้ง นอกจากนี้ยังได้เป็นผู้จัดการทีมซัสซูโอโล ในช่วงปี พ.ศ. 2529 – พ.ศ. 2530
ปัสกุตตีเสียชีวิตในวันที่ 4 มกราคม พ.ศ. 2560 ในวัย 79 ปี ในบ้านพักคนชราที่โบโลญญาด้วยอาการป่วย
มาร์ซีโอ สตราซโซลโด

มาร์ซีโอ สตราซโซลโด (23 ธันวาคม พ.ศ. 2482 ในกอรีเซีย อิตาลี – 5 มกราคม พ.ศ. 2560) เป็นนักการเมืองชาวอิตาลี และประธานจังหวัดอูดีเน ตามผลการสำรวจในเดือนมกราคม พ.ศ. 2551 เขาเป็นประธานที่ได้รับความนิยมน้อยที่สุดในบรรดา 108 จังหวัดของประเทศอิตาลี เขาถูกบังคับให้ลาออกในวันที่ 7 ธันวาคม พ.ศ. 2550 หลังการอภิปรายไม่ไว้วางใจ
มารียู ซูวารึช

มารียู อัลแบร์ตู นอบรึ ลอปึช ซูวารึช (7 ธันวาคม พ.ศ. 2467 – 7 มกราคม พ.ศ. 2560) เป็นนักการเมืองชาวโปรตุเกส ซึ่งเป็นนายกรัฐมนตรีโปรตุเกสในช่วง พ.ศ. 2519–2521 และจาก พ.ศ. 2526–2528 และต่อมาก็เป็นประธานาธิบดีโปรตุเกสคนที่ 17 ตั้งแต่ปี พ.ศ. 2529–2539
ซูวารึชถึงแก่อสัญกรรมด้วยอาการโคม่าที่โรงพยาบาลลิสบอน ในวันที่ 7 มกราคม พ.ศ. 2560 อายุ 92 ปี
โรงเรียนวัดมโนรม

โรงเรียนวัดมโนรม  ตั้งอยู่เลขที่ 18 หมู่ที่ 9 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี สำนักงานเขตพื้นที่การศึกษาชลบุรีเขต 3
ประวัติ.
โรงเรียนวัดมโนรม ก่อตั้งขึ้นเมื่อปี พ.ศ. 2497 โดยประชาชนในชุมชนร่วมกันจัดสร้างเป็นอาคารชั่วคราวในที่ดินของวัดมโนรมสมัยหลวงพ่อวิรัช วราสโภ เป็นเจ้าอาวาส ต่อมาอาคารชั่วคราวถวาตภัยพัดพังลง จึงซื้อที่ดินของนายจุ้น ซึ่งเจริญ (ที่ตั้งโรงเรียนปัจจุบัน) ก่อสร้างอาคารเรียนหลังที่ 1 เมื่อวันที่ 16 กุมภาพันธ์ พ.ศ. 2499 (ปัจจุบันถือเป็นวันสถาปนาของโรงเรียน)
#หนังสือ หมายถึง ความรู้ เทียน หมายถึง ปัญญา
#รัศมี 8 แฉก หมายถึง กลุ่มสาระการเรียนรู้ 8 กลุ่มสาระ
#สีชมพู #เปลี่ยนทาง หมายถึง ความรัก 
#สีเขียว #เปลี่ยนทาง หมายถึง ความเจริญงอกงาม
สโมสรฟุตบอลจังหวัดพระนครศรีอยุธยา ฤดูกาล 2559

<templatestyles src="Template:Football squad player/styles.css" />
*
* ไม่ได้ส่งทีมทำการแข่งขัน
* ไม่ได้ส่งทีมทำการแข่งขัน
ตารางคะแนนฤดูกาล 2559.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
ดับเบิลยูดับเบิลยูเอฟคะเนเดียนแชมเปียนชิป

ดับเบิลยูดับเบิลยูเอฟคะเนเดียนแชมเปียนชิป  เป็นเข็มขัดมวยปล้ำอาชีพในสมาคม World Wrestling Federation (WWF) เข็มขัดนี้ได้ก่อตั้งขึ้นเมื่อวันที่ 18 สิงหาคม ค.ศ. 1985 ถึง 22 มกราคม ค.ศ. 1986
เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ

เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ  เป็นเข็มขัดแชมป์รุ่นครุย์เซอร์เวทของNWA Shockwave (NWA-SW) และ National Wrestling Alliance (NWA) ก่อตั้งขึ้นเมื่อวันที่ 29 ตุลาคม ค.ศ. 2002 จนถึงปี ค.ศ. 2006
โรงเรียนวัดแหลมฉบัง

โรงเรียนวัดแหลมฉบัง  หมู่ที่ 3 บ้านแหลมฉบัง ตำบลทุ่งสุขลา อำเภอศรีราชา จังหวัดชลบุรี 20230 สังกัดสำนักงานเขตพื้นที่การศึกษาประถมศึกษาชลบุรี เขต 3
ประวัติ.
โรงเรียนวัดแหลมฉบัง ก่อตั้งเมื่อปี พ.ศ. 2472 โดยความร่วมมือระหว่างชาวบ้านและท่านเจ้าอาวาส พระอธิการลำดวน สุโข วัดแหลมฉบัง (เก่า) ในขณะนั้นโดยสร้างเป็นอาคารเรียนชั่วคราวในบริเวณวัด เปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 
ต่อมาในปี พ.ศ. 2483 ได้รับจัดสรรงบประมาณจากองค์การบริหารส่วนจังหวัดชลบุรี สร้างอาคารเรียน แบบ ป.1 ข.ใต้ถุนสูง จำนวน 4 ห้องเรียน และปี พ.ศ. 2510 ทางโรงเรียนได้รับจัดสรรอาคารเรียน แบบ 064 จำนวน 5 ห้องเรียน เนื่องจากโรงเรียนเปิดการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 6 (การศึกษาภาคบังคับ)
ในปี พ.ศ. 2535 ทางราชการได้มีพระราชบัญญัติเวนคืนอสังหาริมทรัพย์ (ที่ดินบริเวณวัด โรงเรียน และหมู่บ้านแหลมฉบัง) เพื่อทำท่าเรือพาณิชย์ (ท่าเรือแหลมฉบัง สังกัด การท่าเรือแห่งประเทศไทย) พร้อมชดเชยงบประมาณค่าทดแทนค่าที่ดินและสิ่งก่อสร้างอาคารเรียนในที่แห่งใหม่ เป็นอาคารคอนกรีต 3 ชั้น แบบ 2/2528 จำนวน 18 ห้องเรียน (ในเขตวัดแหลมฉบัง"แหลมฉบังใหม่") แต่ชาวบ้านแหลมฉบังไม่ยอมย้ายบุตรหลานไปเรียนในที่แห่งใหม่ และขอต่อรองกับทางราชการ เพื่อจะอยู่ในพื้นที่และที่ดินทำกินเดิมไปก่อน จนกว่าทางราชการจะใช้ประโยชน์ในที่ดินดังกล่าวจริงทำให้โรงเรียนวัดแหลมฉบังเดิมต้องเปิดทำการเรียนการสอนต่อเนื่องมาจนถึงปัจจุบัน
ฟุตบอลดิวิชัน 3 ฤดูกาล 2559 กลุ่มภาคเหนือ

ฟุตบอลดิวิชั่น 3 ฤดูกาล 2559 โซนภาคเหนือ หรือ ฟุตบอลไทยลีก อเมเจอร์ ทัวร์นาเมนต์ ฤดูกาล 2559 กลุ่มภาคเหนือ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
รอบแบ่งกลุ่ม.
การแข่งขันในรอบแบ่งกลุ่ม แบ่งออกเป็น 4 กลุ่ม ทีมที่ได้คะแนนอันดับที่ 1 และอันดับที่ 2 ของแต่ละกลุ่ม จะผ่านเข้าไปแข่งขันต่อในรอบที่สอง 
ในกรณีที่มีคะแนนเท่ากันและต้องหาลำดับของทีมที่จะเข้ารอบต่อไป จะไม่มีการคิดผลต่างประตูได้เสีย แต่จะพิจารณาจากผลการแข่งขันที่เคยแข่งขันระหว่างกัน หากเสมอกัน จะพิจารณาจากจำนวนครั้งที่ชนะในรอบแบ่งกลุ่ม หากชนะมาเท่ากัน ให้ใช้วิธีการจับฉลาก
โรงเรียนวัดใหม่เนินพยอม

โรงเรียนวัดใหม่เนินพยอม ตั้งอยู่ที่ 152 หมู่ที่ 1 (บ้านอ่าวอุดม) ตำบลทุ่งสุขลา อำเภอศรีราชา จังหวัดชลบุรี 20230 สังกัดสำนักงานเขตพื้นที่การศึกษาประถมศึกษาชลบุรี เขต 3
ประวัติ.
โรงเรียนวัดใหม่เนินพยอม เดิมเป็นโรงเรียนประชาบาล ประเภทนายอำเภอจัดตั้ง โดยความร่วมมือของ "พระครูขาบ ธรรมธิโร" เจ้าอาวาสวัดใหม่เนินพยอมในขณะนั้น เปิดทำการครั้งแรกเมื่อวันที่ 8 ตุลาคม พ.ศ. 2473 โดยอาศัยศาลาการเปรียญของวัดใหม่เนินพยอม เป็นที่ทำการสอนชั่วคราว นายสำเภา ผลวิชา เป็นครูใหญ่คนแรก มีนักเรียน 40 คน นักเรียนคนแรกชื่อเด็กชายเล็ก นามสกุลซื่อสัตย์
ต่อมาในปี พ.ศ. 2479 นายกิมหรวน นินนาทนนท์ ครูใหญ่ในขณะนั้น ได้ร่วมกับเจ้าอาวาสใหม่เนินพยอม และราษฎรชาวอ่าวอุดมสร้างอาคารเรียนเอกเทศ โดยทางวัดใหม่เนินพยอม ได้จัดแบ่งที่ดินของวัดของวัดทางทิศตะวันตกด้านติดทะเล จำนวน 1 ไร่ 3 งาน 95 ตารางวา เป็นที่ทำการก่อสร้าง และที่ดินดังกล่าว ก็เป็นที่ตั้งของโรงเรียนวัดใหม่เนินพยอม จนทุกวันนี้
#ทะเล - ท้องฟ้า หมายถึง การศึกษาตลอดชีวิต
#ฉลาม หมายถึง ความเข้มแข็ง
#เรือใบแล่นในทะเล หมายถึง กายใจเป็นสุข
#ความหมายรวม ความเข้มแข็งจะทำให้การศึกษาบรรลุความสำเร็จ และกายใจเป็นสุข
โรงเรียนวัดบ้านนา (ฟินวิทยาคม)

โรงเรียนวัดบ้านนา (ฟินวิทยาคม)  ตั้งอยู่ที่ 112 หมู่ 5 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี
ประวัติ.
โรงเรียนวัดบ้านนา (ฟินวิทยาคม) เนื่องจากพระอธิการฟิน อินทวโส (หลวงปู่ฟิน) เจ้าอาวาสวัดบ้านนาในขณะนั้น พ.ศ. 2477 เป็นผู้ริเริ่มชักชวนชาวบ้านนาร่วมกันสร้างอาคารเรียนขึ้นเป็นอาคารเอกเทศถาวรจากเดิมที่ใช้ศาลาวัดบ้านนาเป็นที่เรียน
เมื่อวันที่ 1 กรกฎาคม พ.ศ. 2477 มีอาคารเรียน 4 หลัง อาคารอเนกประสงค์ (โรงอาหารเจริญสติ) 1 หลัง บ้านพักครู 1 หลัง สำนักงานธนาคารขยะ 1 หลัง ห้องสุขา 3 หลัง และอาคารอาหารว่างพอเพียง 1 หลัง และห้องครัว 2 หลัง
โรงเรียนอยู่ห่างจากสำนักงานเขตพื้นที่การศึกษาประถมศึกษาชลบุรี เขต 3 ระยะทาง 3.2 กิโลเมตร การพัฒนาการศึกษาของโรงเรียนส่วนใหญ่ได้รับการบริจาค จากทางคณะกรรมการสถานศึกษาขั้นพื้นฐาน ผู้ปกครอง และประชาชนทั่วไป
โรงเรียนเปิดสอนตั้งแต่ระดับอนุบาล-ชั้นประถมศึกษาปีที่ 6 มีครูประจำการ 26 คน พนักงานราชการ 4 คน พนักงานจ้างตามภาระกิจ 8 คน (สังกัดศูนย์เด็กเล็ก) ครูจ้างสอน 2 คน พี่เลี้ยงเด็กพิการ 3 คน เจ้าหน้าที่ธุรการ 1 คน เจ้าหน้าที่โสตทัศนูปกรณ์ 1 คน นักการภารโรงชั่วคราว 1 คน
แอนโทนี อีเดน

แอนโทนี อีเดน เอิร์ลแห่งเอวอง  เป็นนักการเมืองชาวอังกฤษจากพรรคอนุรักษนิยม เคยดำรงตำแหน่งรัฐมนตรีว่าการต่างประเทศสามสมัย รัฐมนตรีว่าการสงคราม รัฐมนตรีว่าการอาณานิคม และนายกรัฐมนตรี
เขาได้เข้าเป็นสมาชิกรัฐสภาตั้งแต่อายุยังน้อย โดยได้เป็นรัฐมนตรีว่าการต่างประเทศขณะมีอายุเพียง 38 ปี ก่อนที่จะลาออกเพื่อเป็นการประท้วงนายกรัฐมนตรีเนวิล เชมเบอร์ลิน จากนโยบายโอนอ่อนผ่อนปรณต่อมุสโสลินี ผู้นำอิตาลีขณะนั้น ต่อมาเขาได้กลับมารับตำแหน่งนี้อีกครั้งในรัฐบาลของวินสตัน เชอร์ชิล และอยู่ในตำแหน่งนี้ตลอดช่วงเวลาของสงครามโลกครั้งที่สอง เขายังเป็นผู้นำอันดับสองในรัฐบาลของเชอร์ชิลยาวนานกว่า 15 ปี ก่อนที่เขาจะได้สืบต่อตำแหน่งนายกรัฐมนตรีจากเชอร์ชิลในปี ค.ศ. 1955 และชนะการเลือกตั้งทั่วไปในอีกหนึ่งเดือนถัดมา
อีเดนมีกิตติศัพท์ในระดับโลกจากการดำเนินนโยบายจำยอมสละ เขาพยายามหลีกเลี่ยงสงครามโดยการโอนอ่อนผ่อนปรณให้แก่ชาติก้าวร้าวอย่างนาซีเยอรมนี นั่นทำให้เขาได้รีบการยกย่องเป็น "บุรุษแห่งสันติภาพ" อย่างไรก็ตาม ทักษะด้านการทูตของเขาดูจะด้อยลงในปี 1956 เมื่อสหรัฐอเมริกาได้ปฏิเสธให้ความสนับสนุนอังกฤษและฝรั่งเศสในวิกฤตการณ์สุเอซ กลายเป็นข้อวิพากษ์วิจารณ์ในหมู่สมาชิกสภาถึงความเสื่อมถอยด้านนโยบายต่างประเทศของสหราชอาณาจักร และเป็นการส่งสัญญาติของอิทธิพลของอังกฤษที่กำลังจะสิ้นสุดลงในตะวันออกกลาง และจากผลการสำรวจนายกรัฐมนตรีที่ประสบความสำเร็จที่สุดในศตวรรษที่ 20 นั้น อีเดนเป็นที่โหล่จากนายกรัฐมนตรี 20 คน
สาธารณรัฐตากาล็อก

สาธารณรัฐตากาล็อก  เป็นคำที่ใช้กล่าวถึงรัฐบาลปฏิวัติที่เกี่ยวข้องกับการปฏิวัติฟิลิปปินส์ต่อต้านสเปนและสงครามฟิลิปปินส์-สหรัฐอเมริกา 2 รัฐบาล โดยรัฐบาลหนึ่งนั้นเกี่ยวข้องกับขบวนการกาตีปูนัน
ชื่อ.
คำว่าตากาล็อกเป็นคำที่อ้างถึงกลุ่มชาติพันธุ์และภาษาในฟิลิปปินส์ กาตากูลากัน (Katagalugan) อาจจะอ้างถึงประวัติศาสตร์ของบริเวณตากาล็อกในเกาะลูซอน ซึ่งเป็นส่วนหนึ่งของหมู่เกาะฟิลิปปินส์ อย่างไรก็ตาม สมาคมลับกาติปูนันได้อธิบายการใช้คำว่าตากาล็อกว่า “คำว่าตากาล็อกหมายถึงทุกคนที่เกิดในหมู่เกาะ ตลอดทั้งวิซายัน อีโลกาโน ปัมปาโง เป็นต้น ทั้งหมดเป็นตากาล็อก” นักปฏิวัติคาร์ลอส รอนกีโญ เขียนในบันทึกความทรงจำของเขาว่า “คำว่าตากาล็อกหรือชื่อตากาล็อกไม่ได้มีความหมายอื่น แต่ตากาอิล็อกเป็นการติดตามจนถึงรากเหง้า อ้างถึงการจัดตั้งที่อยู่อาศัยตามแนวแม่น้ำ ไม่สามารถปฏิเสธได้ว่าทั้งหมดเกิดขึ้นในฟิลิปปินส์ ทั้งในเกาะหรือในเมือง” โดยความคิดนี้ กาตากูลากันอาจจะแปลได้ว่าชาติตากาล็อก
อันเดรส โบนีฟาซีโอ สมาชิกก่อตั้งของกาติปูนันและต่อมากลายเป็นผู้นำสูงสุด สนับสนุนให้ใช้คำว่ากาตากูลากันสำหรับชาติฟิลิปปินส์ คำว่าฟิลิปิโนถูกกำหนดให้ใช้สำหรับชาวสเปนที่เกิดในหมู่เกาะ โดยฟิลิปิโนและฟิลิปินาสมีรากที่เกี่ยวข้องกับอาณานิคม
รัฐอธิปไตยแห่งชาติตากาล็อกของโบนิฟาซิโอ.
ใน พ.ศ. 2439 การปฏิวัติฟิลิปปินส์ปะทุขึ้นหลังจากที่รัฐบาลอาณานิคมตรวจพบกาติปูนัน เมื่อการปฏิวัติเกิดขึ้น กาติปูนันกลายเป็นรัฐบาลปฏิวัติที่เปิดเผย นักประวัติศาสตร์ชาวสหรัฐ จอห์น อาร์ เอ็ม เทย์เลอร์ ได้เขียนไว้ว่า “กาติปูนันมาจากการออกแบบอย่างลับๆ มีจุดยืนที่เปิดเผยเกี่ยวกับเอกราชของฟิลิปปินส์” นักประวัติศาสตร์ฟิลิปปินส์หลายท่าน เช่น เกรโกริโอ ไซเด ได้กล่าวว่า “กาติปูนันเป็นมากกว่าสมาคมปฏิวัติลับ แต่เป็นรัฐบาล โบนาฟาซิโอมุ่งหมายให้กาติปูนันบริหารฟิลิปปินส์ทั้งหมดหลังจากล้มล้างการปกครองของสเปน” ในทำนองเดียวกัน เรนาโต คอนสแตนติโนได้เขียนไว้ว่ากาติปูนันเป็นรัฐบาลเงา
ในวันสิ้นเดือนสิงหาคม สมาชิกกาติปูนันประชุมที่กาโลโอกันและตัดสินใจเริ่มการปฏิวัติ แต่สถานที่ในการประชุมจริงๆยังเป็นที่โต้แย้งกันอยู่ การต่อสู้โดยใช้กำลังเริ่มเมื่อ พ.ศ. 2440 ที่กาวิเต นำโดยเอมีลีโอ อากีนัลโด นำไปสู่การจัดตั้งรัฐบาลใหม่ขึ้น โบนิฟาซิโอถูกประหารชีวิตเมื่อเขาไม่ยอมรับรัฐบาลใหม่ สาธารณรัฐฟิลิปินส์ภายใต้การนำของอากีนัลโดถือเป็น สาธารณรัฐฟิลิปปินส์ที่ 1 ถือว่าก่อตั้งอย่างเป็นทางการใน พ.ศ. 2442 รัฐบาลที่ตามมาต่อจากนี้ทั้งรัฐบาลเตเยเรสและสาธารณรัฐเบียกนาบาโตมีอากีนัลโดเป็นผู้นำเช่นกัน
สาธารณรัฐกาตากูลากันของซากาย.
ใน พ.ศ. 2445 นายพลมาการิโอ ซากาย สมาชิกของกาตีปูนันได้จัดตั้งสาธารณรัฐกาตากูลากัน  ที่ภูเขาดีมาซาลัง ปัจจุบันอยู่ในจังหวัดริซัล และมีฟรานซิสโก การ์เรออนเป็นรองประธานาธิบดี ในเดือนเมษายน พ.ศ. 2447 ซากายได้ประกาศสิทธิปกครองตนเองของฟิลิปปินส์ ซึ่งในเวลานั้น การเรียกร้องเอกราชถือเป็นอาชญากรรมสำหรับรัฐบาลอาณานิคมสหรัฐอเมริกา 
สาธารณรัฐนี้สิ้นสุดใน พ.ศ. 2449 เมื่อซากายและผู้นำของรัฐถูกสหรัฐจับกุมและประหารชีวิต ผู้รอดชีวิตบางส่วนหนีไปญี่ปุ่นเข้าร่วมกับอาร์เตมีโอ รีการ์เต สมาชิกกาตีปูนันที่ลี้ภัยออกไป และต่อมา ได้ร่วมสนับสนุนสาธารณรัฐฟิลิปปินส์ที่ 2 ที่ญี่ปุ่นสนับสนุนระหว่างสงครามโลกครั้งที่ 2
อากิระ อิชิดะ

อากิระ อิชิดะ  เป็นนักพากย์เสียงชาวญี่ปุ่น ทำงานกับบริษัท Mausu Promotion ระหว่างปี ค.ศ. 1988 ถึง 2009 ก่อนที่จะย้ายมาเข้ากับบริษัท Gerbera Peerless เขาเริ่มมีชื่อเสียงจากการการพากย์ นางิสะ คาโอรุ จากเรื่อง อีวานเกเลียน มหาสงครามวันพิพากษา และโด่งดังเป็นพลุแตกสุดๆจากการพากย์เป็น อัสรัน ซาล่า ตัวละครหลักในเรื่อง "กันดั้มซี้ดเดสทินี" และทำให้เขาได้รับรางวัลนักพากย์ขวัญใจมหาชน ในงาน Animage Anime Grand Prix ประจำปี 2004
น้ำตาลแดง

น้ำตาลแดง (Brown Sugar) เป็นน้ำตาลทรายที่ไม่ผ่านการฟอกขาวหรือผ่านการฟอกเพียงเล็กน้อย ทำให้มีสีน้ำตาลแดงอันเป็นเพราะมีกากน้ำตาลเหลืออยู่ การที่ไม่ผ่านการฟอกเลยจะทำให้เกิดเป็นน้ำตาลทรายแดงธรรมชาติ ส่วนน้ำตาลทรายแดงที่เกิดจากการนำน้ำตาลทรายขาวมาผสมกากน้ำตาลจะเรียกว่า น้ำตาลทรายแดงเชิงพาณิชย์ (commercial brown sugar)
คุณค่าทางโภชนาการ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แซม จอห์นสตัน

แซมูแอล ลู้ก "แซม" จอห์นสตัน (เกิด 25 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับวุลเวอร์แฮมป์ตันวอนเดอเรอส์ และทีมชาติอังกฤษ 
จอห์นสตัน เคยอยู่ในทีมชุดคว้าแชมป์ เอฟเอ ยูธ คัพ กับแมนเชสเตอร์ยูไนเต็ด ในปี 2011 เขาถูกยืมตัวไปเล่นในหลายสโมสร เช่น เพรสตันนอร์ทเอนด์ และ แอสตันวิลลา ขณะที่ไม่เคยได้รับโอกาสในการลงสนามให้กับทีมชุดใหญ่ของทีมปีศาจแดงเลย และสโมสรเวสต์บรอมมิชอัลเบียนได้ทำการเซ็นสัญญาย้ายทีมเมื่อวันที่ 3 กรกฎาคม 2018
จองอี ตำนานศิลป์แห่งโชซอน

จองอี ตำนานศิลป์แห่งโชซอน (lit. Goddess of Fire, Jung Yi) เป็นละครโทรทัศน์ของเกาหลีใต้ปี ค.ศ. 2013 นำแสดงโดยมุน กึน-ย็อง, อี ซัง-ยุน, คิม บ็อม, พัก กอน-ฮยอง, ซอ ฮย็อน-จิน, ช็อน กวัง-รย็อล, ช็อง โบ-ซ็อก, บย็อน ฮี-บง, ฮัน โก-อึน และอี กวัง-ซู ออกอากาศทางช่องเอ็มบีซี ตั้งแต่วันที่ 1 กรกฎาคม ถึง 22 ตุลาคม 2013 ทุกวันจันทร์และอังคาร เวลา 21:55 น. จำนวน 32 ตอน
พระราชวังเบนส์แบร์ค

พระราชวังเบนส์แบร์ค  คืออาคารทางประวัติศาสตร์ในเมืองเบนส์แบร์คซึ่งในปัจจุบันเป็นส่วนหนึ่งของเมืองแบร์กิชกลัทบัค ใกล้กับเมืองโคโลญในเยอรมนี ในอดีตเคยเป็นพระราชวังในชนบทสำหรับการล่าสัตว์หรือ "ยาคท์ชล็อส"  ของเคานต์พาลาไทน์แห่งไรน์ (ราชวงศ์วิทเทิลส์บัค) ปัจจุบันตั้งแต่ พ.ศ. 2540 อาคารถูกดัดแปลงเป็นโรงแรมระดับห้าดาวขนาดใหญ่ของกลุ่มโรงแรมอัลทอฟฟ์ 
พระราชวังเบนส์แบร์คสร้างขึ้นตามโองการของเจ้านครรัฐผู้คัดเลือกแห่งพาลาไทน์ โยฮัน วิลเฮ็ล์ม ไว้สำหรับพระมเหสี อันนา มารีอา ลุยซา เดอ เมดิชี ซึ่งพระนางพอพระทัยกับทัศนียภาพโดยรอบที่มองเห็นแม่น้ำไรน์ หุบเขาไรน์ และที่ลุ่มต่ำโคโลญอย่างมาก ตัวอาคารออกแบบโดยสถาปนิกบาโรกนามว่า มัตเตโอ อัลแบร์ตี และสร้างเสร็จสมบูรณ์ในปี พ.ศ. 2254
ฟุตบอลดิวิชัน 3 ฤดูกาล 2559 กลุ่มภาคกลาง

ฟุตบอลดิวิชัน 3 ฤดูกาล 2559 กลุ่มภาคกลาง เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
สโมสร.
"หมายเหตุ : ตารางเรียงตามตัวอักษร"
<templatestyles src="Col-begin/styles.css"/>
เมอร์เทิล

เมอร์เทิล (ชื่อวิทยาศาสตร์: "Myrtus communis") เป็นไม้พุ่มไม่ผลัดใบซึ่งเป็นพืชพื้นเมืองในยุโรปใต้ แอฟริกาเหนือ เอเชียตะวันตกเฉียงใต้ มาคาโรนีเซีย และอนุทวีปอินเดีย และเป็นพืชปลูกด้วย สูงได้ราว 5 เมตร ดอกสีขาว ผลมีเมล็ดมาก สุกเป็นสีน้ำเงินอมดำ ใบมีน้ำมันหอมระเหย
ปีเตอร์ ฟอนดา

ปีเตอร์ เฮนรี ฟอนดา (23 กุมภาพันธ์ ค.ศ. 1939-16 สิงหาคม ค.ศ. 2019) เป็นนักแสดงชาวอเมริกัน เกิดในครอบครัวนักแสดง บิดาคือเฮนรี ฟอนดา และมีพี่สาวคือเจน ฟอนดา
โรเบร์โต กาบัญญัส

โรเบร์โต กาบัญญัส กอนซาเลซ (11 เมษายน พ.ศ. 2504 – 9 มกราคม พ.ศ. 2560) เป็นนักฟุตบอลชาวปารากวัย ผู้ซึ่งเล่นในตำแหน่งกองหน้าให้กับสโมสรฟุตบอลหลายสโมสรและฟุตบอลทีมชาติปารากวัย กาบัญญัสเสียชีวิตด้วยโรคหัวใจวายในกรุงอาซุนซิออน อายุ 55 ปี
เอ็นดับเบิลยูเอ เวิลด์มิดเดิลเวท แชมเปียนชิป

เอ็นดับเบิลยูเอ เวิลด์มิดเดิลเวท แชมเปียนชิป หรือ แชมป์โลกมิดเดิลเวท NWA (NWA World Middleweight Championship) เป็นเข็มขัดแชมป์โลกประเภทมิดเดิลเวทมวยปล้ำอาชีพของสมาคม National Wrestling Alliance (NWA) ที่เกิดขึ้นระหว่างปี ค.ศ. 1939 จนถึง ค.ศ. 2010 โดยผู้ที่ชิงแชมป์จะต้องน้ำหนักระหว่าง 82 กิโลกรัม (181 ปอนด์) จนถึง 87 กิโลกรัม (192 ปอนด์)
แชมป์เส้นนี้ก่อตั้งขึ้นในช่วงต้นปี ค.ศ. 1939 ในชื่อ "เวิลด์ มิดเดิลเวท แชมเปียนชิป" โดย Salvador Lutteroth เจ้าของ Empresa Mexicana de Lucha Libre (EMLL) แชมป์คนแรกคือ Gus Kallio ซึ่งเป็นแชมป์ World Middleweight Champion 5 สมัยของ National Wrestling Association ซึ่งมีฉายาว่า "ราชาแห่งมิดเดิลเวท" ในสหรัฐอเมริกา ในตอนที่ Octavio Gaona เอาชนะ Kallio ในวันที่ 29 มีนาคม ค.ศ. 1939 เขาได้แชมป์มิดเดิลเวททั้งสองเส้น ต่อมาแชมป์ National Wrestling Association ถูกยกเลิกในปี ค.ศ. 1940 เพื่อให้ความสำคัญกับการสร้างของ Lutteroth เมื่อ EMLL ได้สมทบกับ National Wrestling Alliance (NWA) ในปี ค.ศ. 1952 เข็มขัดก็ถูกใช้คำนำหน้าด้วย "NWA"
ในช่วงปลายทศวรรษ 1980 EMLL ได้ถอนตัวออกจาก NWA และในช่วงต้นทศวรรษ 1990 สมาคมได้เปลี่ยนชื่อเป็น Consejo Mundial de Lucha Libre (CMLL) CMLL ได้เป็นเจ้าของแชมป์ 3 เส้นของแบรนด์ NWA ที่เกิดขี้นในสมาคมนี้ กับ 2 เส้นอื่นๆ คือ NWA World Welterweight Championship และ NWA World Light Heavyweight Championship ในปี ค.ศ. 1994 Último Dragón ได้ซื้อเข็มขัดแชมป์ NWA World Middleweight Championship และเป็นเจ้าของสิทธิจาก CMLL โดยเขาเลือกที่จะทำให้ตัวเองเป็นแชมป์คนแรก และชนะCorazón de León ในแมทช์รายการของสมาคม เรสเทิลและโรแมนช์ (WAR) เมื่อวันที่ 8 พฤศจิกายน ค.ศ. 1994 ในโคระกุเอ็งฮอล
ในปี ค.ศ. 2010 Blue Demon Jr. ประธานของ NWA Mexico ตัวแทนท้องถิ่นของ National Wrestling Alliance เรียกร้องให้ CMLL (ที่ไม่ใช่สมาชิกของ NWA) ยุติการโปรโมดของแชมป์ของแบรนด์ NWA
เชิงอรรถ.
<templatestyles src="Reflist/styles.css" />
เอดับเบิลยูเอ เวิลด์เฮฟวี่เวท แชมเปี้ยนชิพ

เอดับเบิลยูเอ เวิลด์เฮฟวี่เวท แชมเปี้ยนชิพ  เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อวันที่ 18 พฤษภาคม ค.ศ. 1960 และสิ้นสุดลงในวันที่ 12 ธันวาคม ค.ศ. 1990 ปัจจุบันเครื่องหมายการค้า AWA รวมทั้งแชมป์โลกของ AWA ถูกเป็นเจ้าของโดย WWE
ประวัติ.
ตำแหน่งแชมป์ AWA World Heavyweight Championship ถูกสถาปนาในเดือนพฤษภาคม ค.ศ. 1960 หลังจากที่ AWA ได้แยกตัวออกจากการเป็นสมาคมในเครือของ เนชันนัลเรสต์ลิงอัลไลแอนซ์ (NWA) ซึ่งเคยเป็นส่วนหนึ่งของ NWA ในเขตพื้นที่มินนีแอโพลิส ,รัฐมินนิโซตา โดยแชมป์คนแรก คือ แพท โอ'คอนเนอร์ ซึ่งในขณะนั้นโอคอนเนอร์ถือครองแชมป์ NWA World Heavyweight Championship ที่เขาได้เมื่อ 9 มกราคม ค.ศ. 1959 
ในปี ค.ศ. 1990 สมาคมนี้ถูกปิดกิจการลง พร้อมกับแชมป์ AWA ทั้งหมดถูกรีไทร์ไป และแชมป์เส้นนี้เป็นจุดเด่นในวิดีโอเกม WWE '13 ในหมวดของ downloadable title และ unlockable title ในวีดิโอเกม WWE 2K14, WWE 2K15, และ WWE 2K16
จิรภิรมย์ ไชยา

จิรภิรมย์ ไชยา ชื่อเล่น ไกด์ (มีชื่อเดิมว่า ประกาศิต ไชยา ชื่อเล่น กาย) เป็นนักแสดงชาวไทย เกิดเมื่อวันที่ 5 สิงหาคม พ.ศ. 2542 จบการศึกษาระดับมัธยมศึกษาตอนต้นจากโรงเรียนดรุณาราชบุรี ปัจจุบันกำลังศึกษาระดับชั้นมัธยมศึกษาตอนปลายที่โรงเรียนบดินทรเดชา (สิงห์ สิงหเสนี) เริ่มเข้าสู่วงการจากการเข้าร่วมการแคสติ้ง "เลิฟซิคเดอะซีรีส์ รักวุ่น วัยรุ่นแสบ" ซีซั่น 2 และมีโอกาสได้ถูกรับเลือกให้เป็น 1 ใน 19 คนที่ได้เข้าร่วมโปรเจกต์ "Love Sick Freshy Camp แคมป์วุ่น วัยรุ่นแซ่บ" โดยได้รับบทเป็น เจมส์ ในซีรีส์เลิฟซิคซีซั่น 2
เอริก แฮร์ริสัน

เอริก แฮร์ริสัน (5 กุมภาพันธ์ พ.ศ. 2481 – 13 กุมภาพันธ์ พ.ศ. 2562) อดีตนักฟุตบอลอาชีพและโค้ชชาวอังกฤษเป็นที่รู้จักจากการเป็นผู้ผลักดันนักเตะเยาวชนของแมนเชสเตอร์ยูไนเต็ด ซึ่งคว้าแชมป์เอฟเอยูธคัพในฤดูกาล 1991–1992 ก้าวขึ้นสู่ทีมชุดใหญ่ในยุคที่เซอร์อเล็กซ์ เฟอร์กูสัน เป็นผู้จัดการทีมโดยนักเตะเยาวชนเหล่านี้ต่อมาได้กลายเป็นนักเตะระดับตำนานของสโมสร เช่น ไรอัน กิกส์, พอล สโกลส์, นิกกี บัตต์, ฟิล เนวิลล์, แกรี เนวิล, เดวิด เบคแคม เป็นต้น
แฮร์ริสันเริ่มต้นอาชีพนักฟุตบอลกับสโมสรแฮลิแฟกซ์ทาวน์ใน ค.ศ. 1981 แฮร์ริสันซึ่งขณะนั้นเป็นผู้ฝึกเยาวชนให้กับเอฟเวอร์ตันได้รับการติดต่อจากแมนเชสเตอร์ยูไนเต็ดในสมัยที่รอน แอตกินสัน เป็นผู้จัดการทีมให้มาทำงานเป็นผู้จัดการทีมเยาวชน เขาได้ผลักดันนักเตะเยาวชนก้าวขึ้นสู่ทีมชุดใหญ่ เช่น นอร์มัน ไวต์ไซด์, มาร์ก ฮิวส์ เป็นต้น 
ใน ค.ศ. 1986 แอตกินสันถูกปลดออกจากตำแหน่งโดยมีอเล็กซ์ เฟอร์กูสัน เข้ามารับตำแหน่งแทน แฮร์ริสันก็ยังคงอยู่ในตำแหน่งเดิมโดยเขาได้ผลักดันนักเตะเยาวชนของทีมซึ่งคว้าแชมป์เอฟเอยูธคัพปี 1992 ขึ้นสู่ทีมชุดใหญ่
แฮร์ริสันออกจากแมนเชสเตอร์ยูไนเต็ดเมื่อ พ.ศ. 2551 และได้เป็นผู้ช่วยผู้จัดการทีมฟุตบอลทีมชาติเวลส์ในยุคของมาร์ก ฮิวส์ นานถึง 4 ปีก่อนจะล้มป่วยลงด้วยภาวะสมองเสื่อม
พีระมิดระบบทุนนิยม

พีระมิดระบบทุนนิยม  คือชื่อเรียกทั่วไปของภาพวาดการ์ตูนจากสหรัฐอเมริกาในปี พ.ศ. 2454 ที่ล้อเลียนและเสียดสีข้อวิจารณ์ถึงระบบทุนนิยม โดยอ้างอิงจากต้นฉบับที่เป็นภาพวาดบนใบปลิวจากรัสเซียราวปี พ.ศ. 2443 ภาพวาดดังกล่าวมุ่งประเด็นไปที่การจัดช่วงชั้นทางสังคมออกเป็นชนชั้นต่าง ๆ และความเหลื่อมล้ำทางเศรษฐกิจ ซึ่งภาพวาดชิ้นนี้ถูกขนานนามว่า "โด่งดัง"และ "เป็นที่รู้จักและถูกทำซ้ำอย่างแพร่หลาย" ก่อให้เกิดภาพวาดอื่น ๆ ที่อ้างอิงภาพวาดนี้ตามมาอีกหลายชิ้นงาน
ภาพวาดดังกล่าวถูกตีพิมพ์ในหนังสือพิมพ์ "อินดัสเตรียลเวิร์กเคอร์" (Industrial Worker) โดยบริษัท อินเทอร์เนชันแนลพบลิชชิง จำกัด ในคลีฟแลนด์ รัฐโอไฮโอ สหรัฐอเมริกา ซึ่งเป็นหนังสือพิมพ์ขององค์การแรงงานอุตสาหกรรมสากล (Industrial Workers of the World) วาดโดย "เนเดลยอโควิช บรัสซิช และคูฮาริช"
โดยภาพแสดงให้เห็นถึง "พีระมิดทางสังคม" หรือลำดับชั้นทางสังคมโดยแท้ ที่ซึ่งผู้ร่ำรวยมั่งคั่งอันเป็นชนส่วนน้อยอยู่ชั้นบนสุดในขณะที่ผู้ยากไร้อันเป็นชนส่วนมากอยู่ชั้นล่างสุด ด้านบนสุดของยอดพีระมิดคือถุงเงินอันเป็นตัวแทนของระบบทุนนิยม ถัดลงมาคือชั้นของเจ้านายเชื้อพระวงศ์และบรรดาผู้นำของรัฐที่กล่าวว่า "เราปกครองท่าน" (We rule you) ถัดมาอีกคือชั้นของนักบวชที่กล่าวว่า "เราหลอกลวงท่าน" (We fool you) ตามมาด้วยชั้นของบรรดานายทหารที่กล่าวว่า "เรายิงไปที่ท่าน" (We shoot at you) และชั้นของบรรดากระฎุมพีที่กล่าวว่า "เรารับประทานแทนท่าน" (We eat for you) ส่วนชั้นล่างสุดของพีระมิดคือชั้นของบรรดากรรมากรซึ่งกล่าวว่า "เราทำงานให้ทุกคน... เราหล่อเลี้ยงทุกคน" (We work for all... We feed all)
ภาพวาดนี้อ้างอิงมาจากต้นฉบับที่เป็นภาพล้อเลียนลำดับชั้นทางสังคมในจักรวรรดิรัสเซียของสหภาพนักสังคมนิยมรัสเซีย ซึ่งวาดโดยบุคคลนิรนามราวปี พ.ศ. 2443 โดยภาพต้นฉบับแสดงให้เห็นถึงชนชั้นกรรมกรที่แบกรับพีระมิดไว้บนหลังของพวกเขาพร้อมกับโคลงบนหนึ่งว่า "กาลเวลาจะเวียนมาถึงเมื่อฝูงชนผู้โกรธแค้นจะผายหลังอันคดงอให้ตรงขึ้นและพังโครงสร้างพีระมิดทั้งหมดลงด้วยแรงผลักอันทรงพลังจากไหล่ของพวกเขาเอง" ทั้งนี้ความแตกต่างที่เห็นได้ชัดเจนระหว่างภาพวาดต้นฉบับรัสเซียปี พ.ศ. 2443 และภาพวาดอ้างอิงฉบับอเมริกันปี พ.ศ. 2454 คือการแทนที่นกอินทรีสีดำของรัสเซียที่อยู่ด้านบนสุดด้วยถุงเงิน แทนที่พระเจ้าซาร์และพระจักรพรรดินีรัสเซียด้วยตัวแทนของผู้นำรูปแบบทั่วไป 3 บุคคล (พระมหากษัตริย์และผู้นำของรัฐในชุดสูทสองคน) แทนที่นักบวชในนิกายออร์โธดอกซ์รัสเซีย 2 ท่านด้วยพระคาร์ดินัลในนิกายโรมันคาทอลิกและบาทหลวงในนิกายโปรเตสแตนต์ และแทนที่กองทหารรัสเซียด้วยนายทหารกลุ่มที่มีรูปแบบทั่วไปมากขึ้น ส่วนเหล่ากรรมกรไม่ได้วาดให้ลำตัวคดงอเท่าต้นฉบับและไม่มีโคลงปลุกใจประกอบในภาพ ทั้งนี้ภาพทั้งสองปรากฏมีรูปของเด็กชนชั้นกรรมากรผู้นอนหงายอยู่บนพื้นอันเป็นสัญลักษณ์แสดงถึงชะตากรรมอันเลวร้ายที่ชนชั้นล่างต้องเผชิญ อีกหนึ่งองค์ประกอบของภาพที่มีร่วมกันก็คือธงสีแดงที่คนในชนชั้นล่างชูขึ้นมา เป็นสัญลักษณ์แสดงถึงการถือกำเนิดขึ้นของขบวนการสังคมนิยม 
ข้อความหลัก ๆ ที่ภาพนี้ต้องการจะสื่อถึงคือบทวิจารณ์ต่อระบบทุนนิยมที่มีลำดับชั้นของอำนาจและความร่ำรวยมั่งคั่ง นอกจากนี้ภาพยังแสดงให้เห็นว่าชนชั้นล่างหรือกรรมกรคือผู้ที่ค้ำจุนผู้คนในทุกชนชั้นของสังคม หากขาดเสียงสนับสนุนจากคนกลุ่มนี้ก็จะส่งผลให้ระบบทุนนิยมหรือระเบียบสังคมในปัจจุบันพังทลายลงอย่างสิ้นเชิง ซึ่งข้อวิจารณ์เช่นนี้เป็นแนวคิดของนักสังคมนิยมชาวฝรั่งเศส หลุยส์ บล็องก์
ไอ้หนุ่มซินตึ้ง หัวใจผงาดฟ้า

ไอ้หนุ่มซินตึ้ง หัวใจผงาดฟ้า (,#เปลี่ยนทาง) นำแสดงโดย หลี่ เหลียนเจี๋ย, เฉิน เสี่ยวโหว กำกับโดย หยวน หวูปิง ออกฉายเมื่อกลางปี ค.ศ. 1994 ภาพยนตร์เรื่องนี้มีภาคต่อคือ เฉินเจิน หน้ากากฮีโร่ ที่เจิ้น จื่อตันแสดงนำ
เนื้อเรื่องย่อ.
ฮั่ว หยวนเจี๋ย ผู้ทรงไว้ซึ่งคุณธรรม มีความรู้สึกว่าในยุคที่สถานการณ์ของบ้านเมืองเกิดการสับสนนี้ คนรุ่นหนุ่มวัยฉกรรจ์จีนนั้นมักหลงทิศทางที่ผิดไปได้ง่าย จึงตัดสินใจตั้งสำนักวรยุทธของจีน และตัวเขาหวังถ่ายทอดวรยุทธให้แก่ชนรุ่นหลัง ชื่อเสียงของสำนักมวยจีนระบือไกลจนกลายเป็นสำนักที่ใหญ่ที่สุดของเซี่ยงไฮ้ ขณะนั้นทหารญี่ปุ่นจ้องที่จะขย้ำจีน แต่ติดตรงที่วรยุทธของจีนนั้นเข้มแข็ง เถียนเอินซึ่งเป็นทหารญี่ปุ่นประจำเซี่ยงไฮ้ ใช้ให้โก้ชวน ไปท้าทายฮั่วหยวนเจี๋ยประลองฝีมือ แต่เถียงเอินเล่นสกปรกแอบวางยาฮั่วหยวนเจี๋ย เฉินเจินซึ่งเป็นศิษย์รักของฮั่วหยวนเจี๋ยรีบกลับมาเมื่อรู้ข่าวว่าอาจารย์ตาย และไม่เชื่อว่าอาจารย์ของตนจะพ่ายแพ้ จึงได้หาข้อพิสูจน์ความจริงเพื่อกอบกู้และฟื้นฟูชื่อเสียงของสำนักให้ได้
สถานีรถไฟโชจะงาฮามะชิโอไซฮามานาซุโคเอ็มมาเอะ

สถานีรถไฟโชจะงาฮามะชิโอไซฮามานาซุโคเอ็มมาเอะ (; โรมาจิ: "Chōjagahama Shiosai Hamanasu Kōenmae-eki") เป็นสถานีรถไฟในเมืองคาชิมะ จังหวัดอิบารากิ ประเทศญี่ปุ่น โดยเป็นสถานีรถไฟที่มีชื่อยาวที่สุดในประเทศญี่ปุ่น
มาร์ลีส์ อัสคัมป์

มาร์ลีส์ อัสคัมป์ (เกิด 7 สิงหาคม ค.ศ. 1970) เป็นนักบาสเกตบอลมืออาชีพชาวเยอรมัน เคยเล่นในสมาคมบาสเกตบอลแห่งชาติหญิงสหรัฐอเมริกา (WNBA).
ส่วนตัว.
มาร์ลีสชอบเล่นบาสเกตบอลและติดตามการแข่งขันบาสเกตบอลตั้งแต่อายุ 16 ปี ชอบพูดภาษาเยอรมัน, ภาษาอังกฤษและภาษาฝรั่งเศส
สถิติ.
รวมสถิติการแข่งขันในดับเบิลยูเอ็น
รวมสถิติการแข่งขันในดับเบิลยูเอ็นเฉลี่ย
สิทธิโชค ภาโส

สิทธิโชค ภาโส (ชื่อเล่น ยะห์; เกิดวันที่ 28 มกราคม พ.ศ. 2542) เป็นนักฟุตบอลชาวไทย ปัจจุบันลงเล่นให้กับนครราชสีมา มาสด้า ในไทยลีก ในตำแหน่งกองกลางตัวรุก หรือกองกลางตัวกลาง
สิทธิโชค เคยถูกยืมตัวไปเล่นให้กับรีวกีว ในเจลีก 2 และคาโงชิมะยูไนเต็ด ในเจลีก 3
สโมสรอาชีพ.
สิทธิโชค เคยติดอันดับ 60 ดาวรุ่งฟุตบอลในโลกจากเดอะการ์เดียน ในปี พ.ศ. 2559 โดยเป็นคนเดียวจากภูมิภาคเอเชียตะวันออกเฉียงใต้ที่โด่งดังไปถึงยุโรป
สิทธิโชค เคยเดินทางไปค้าแข้งกับสโมสรที่ประเทศญี่ปุ่น 2 ครั้งโดยครั้งแรกกับสโมสรคาโงชิมะยูไนเต็ดเมื่อปี 2017 และในปี 2021 เขาได้ไปค้าแข้งกับสโมสรรีวกีว ในเจลีก 2 โดยทั้งสองครั้งเป็นยืมตัวมาจากสโมสรฟุตบอลชลบุรี
ทีมชาติ.
ในวันที่ 28 กันยายน พ.ศ. 2562 สิทธิโชคมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
โรมัน แฮร์ทโซค

โรมัน แฮร์ทโซค (5 เมษายน พ.ศ. 2477 – 10 มกราคม พ.ศ. 2560) เป็นนักการเมืองชาวเยอรมัน ซึ่งเคยเป็นประธานาธิบดีเยอรมนีในช่วง พ.ศ. 2537–2542 ของพรรคสหภาพประชาธิปไตยคริสเตียน เขาเป็นประธานาธิบดีคนแรกที่ได้รับการเลือกตั้งหลังจากการรวมประเทศเยอรมนี และก่อนหน้านั้น เขายังเป็นประธานศาลรัฐธรรมนูญกลางแห่งเยอรมนีในช่วง พ.ศ. 2530–2537
อัศวินคอมพิวเตอร์

อัศวินคอมพิวเตอร์ (Knight Rider) เป็นซีรีส์โทรทัศน์ของอเมริกันสร้างและผลิตโดย เกลน เอ. ลาร์สัน (Glen A. Larson) ซีรีส์ที่เป็นต้นฉบับดั้งเดิมออกอากาศทางสถานีโทรทัศน์เอ็นบีซี หรือ บริษัทการกระจายเสียงและแพร่ภาพแห่งชาติ (เอ็นบีซี) ตั้งแต่ปี 1982 จนถึงปี 1986 โดยการรับบทบาทการแสดงของ เดวิด แฮสเซิลเฮฟฟ์ (David Hasselhoff) ที่รับบทเป็น ไมเคิล ไนท์ (Michael Knight), นักต่อสู้กับเหล่าอาชญากรรมยุคไฮเทค โดยได้รับความช่วยเหลือจากเพื่อนคู่หูอย่าง เจ้า "คิทท์" (KITT), รถสปอร์ตสมองกลอัจฉริยะขั้นสูงที่สามารถคิด, พูด, และตัดสินใจได้เอง และถูกสร้างให้เป็นรถที่เกือบจะไม่มีสิ่งใดทำลายล้างได้ นี้เป็นซีรีส์ชุดสุดท้ายที่ลาร์สัน วางแผนที่จะถ่ายทำที่บริษัทยูนิเวอร์แซลเทเลวิชั่น (Universal Television) ก่อนที่เขาจะตัดสินใจย้ายไปถ่ายทำที่บริษัททเวนตีท์เซนจูรีฟอกซ์ (20th Century Fox)
ซีรีส์โทรทัศน์เรื่องนี้ เคยนำมาออกอากาศฉายในเมืองไทยเป็นครั้งแรก โดย สถานีโทรทัศน์ไทยทีวีสีช่อง 3 เมื่อประมาณ 30 กว่าปีก่อน (นับเวลาจนถึงปัจจุบันนี้ขณะทำการแก้ไขข้อมูลตรงส่วนนี้ คือ 16 กรกฎาคม 2562) ในช่วงเวลาทุก ๆ บ่ายวันเสาร์ โดยทีมพากษ์ให้เสียงภาษาไทยในสมัยนั้นคือ "อินทรี" โดยจะมีคำโปรยตอนต้น ๆ เรื่อง ที่ว่า "ให้เสียงภาษาไทยโดย อินทรี"
เอดับเบิลยูเอ เวิลด์วูเมนส์ แชมเปี้ยนชิพ

เอดับเบิลยูเอ เวิลด์วูเมนส์ แชมเปี้ยนชิพ  เป็นเข็มขัดแชมป์ประเภทหญิงของ American Wrestling Association ก่อตั้งขึ้นเมื่อปี ค.ศ. 1958 และสิ้นสุดลงในปี ค.ศ. 1991
เชิงอรรถรถ.
<templatestyles src="Reflist/styles.css" />
ดับเบิลยูซีดับเบิลยู วูเมน ครูเซอร์เวท แชมเปียนชิป

ดับเบิลยูซีดับเบิลยู วูเมน ครูเซอร์เวท แชมเปียนชิป  เป็นตำแหน่งแชมป์หญิงประเภทครูเซอร์ของ WCW ในปี ค.ศ. 1997 โดยการแข่งขันนี้ประเภทหญิงจะต้องมีน้ำหนักไม่เกิน 130 ปอนด์ โดยแชมป์คนแรกเป็นทัวร์นาเมนท์ 4 คนในศึกดับเบิลยูซีดับเบิลยู มันเดย์ ไนโตร วันที่ 31 มีนาคม ค.ศ. 1997 ไปจนถึงศึก WCW Main Event โดยเป็นทัวร์นาเมนต์รอบสุดท้ายในวันที่ 7 เมษายน ค.ศ. 1997 และผลการแข่งขันไม่เคยกล่าวถึงในรายการโทรทัศน์ WCW อีก และถูกสันนิษฐานว่าเข็มขัดถูกสร้างขึ้นเพียงเพื่อนำมาใช้โดยสมาคม GAEA ของญี่ปุ่น
จอร์จ ฮักเกนชมิดท์

จอร์จ คาร์ล จูลัส ฮักเกนชมิดท์  หรือที่รู้จักกันดีคือ จอร์จ ฮักเกนชมิดท์  เป็นนักเพาะกาย ,นักมวยปล้ำอาชีพชาวเอสโตเนียนในช่วงต้นคริสต์ศตวรรษที่ 20 ผู้ที่ถูกบันทึกว่าเป็นแชมป์โลกเฮฟวี่เวทคนแรกในประวัติศาสตร์มวยปล้ำอาชีพ
ฮักเกนชมิดท์ เปิดตัวในฐานะมวยปล้ำอาชีพในเมืองทาลลินน์ ,Governorate of Estonia และอาศัยอยู่มากที่สุดในชีวิตเขาที่ ลอนเดอน ,ประเทศอังกฤษ ซึ่งเขาได้รับฉายามาจาก "The Russian Lion" เขาถูกเชื่อว่าเป็นผู้ให้กำเนิดท่ามวยปล้ำอาชีพอย่าง Bear hug
คริสเตียน รุบ

คริสเตียน รุบ (13 เมษายน ค.ศ. 1886 – 14 เมษายน ค.ศ. 1956) เป็นนักแสดงชาวเยอรมัน แสดงภาพยนตร์มากถึง 100 เรื่อง
ผลงาน.
<templatestyles src="Div col/styles.css"/>